อารียา ประเดิมสวย เตะสะท้านโลกซิวตั๋วลุยยูธโอลิมปิก 2018
แม้ตัดเชือกแพ้รัสเซียชวดเข้าชิง ฝน อารียา ไชยชนะ จอมเตะสาวดาวรุ่งทีมชาติไทย รุ่น 49 กก.หญิง ประเดิมคว้าตั๋วไปยูธโอลิมปิกเกมส์ 2018 เดือน ต.ค.นี้ ที่อาร์เจนตินาได้สำเร็จ โดยแม้จะแพ้ เอลิซาเวตา ราดนินสกายา จากรัสเซีย 7-14 ชวดเข้าชิงฯ แต่การผ่านเข้าถึงรอบ 8 คน ในรอบคัดเลือกที่ตูนิเซีย ก็เพียงพอที่จะคว้าโควตาดังกล่าวไปครอง เจ้าตัวเผย ยูธโอลิมปิกเกมส์แข่งขันในเดือนที่ตนเกิด จะไปเอาของขวัญวันเกิดเป็นเหรียญใดเหรียญหนึ่งที่อาร์เจนตินาให้ได้ และเหลือเวลาอีก 5 เดือนนับจากนี้จะต้องพยายามพัฒนาตัวเองให้เก่งขึ้นกว่านี้,การแข่งขันเทควันโดยูธโอลิมปิกเกมส์ รอบคัดเลือก ที่เมืองฮัมมาเมต ประเทศตูนิเซีย เมื่อวันที่ 6 เม.ย.ที่ผ่านมา ตามเวลาท้องถิ่น จอมเตะไทยลงแข่งขัน 3 รุ่น ด้วยเป้าหมายผ่านเข้ารอบ 8 คนสุดท้ายเป็นอย่างน้อย เพื่อได้โควตาไปแข่งขันในรอบสุดท้าย เดือน ต.ค.นี้ ที่กรุงบัวโนสไอเรส ประเทศอาร์เจนตินา โดยรายการนี้มีนักกีฬาเข้าร่วมกว่า 434 คน จาก 120 ประเทศทั่วโลก,เริ่มจากรุ่นไม่เกิน 49 กก.หญิง ฝน อารียา ไชยชนะ เอาชนะ อิวานา อาเรลิก จากโครเอเชียไป 30-9 เอาต์สกอร์ยก 3 และเอาชนะ ชิริโมฮี เมียร์-ซาคาร์โซดา จากทาจิกิสถาน 30-10 เอาต์สกอร์ยก 3 ผ่านเข้ารอบ 8 คนสุดท้าย พร้อมกับคว้าตั๋วยูธโอลิมปิกไปนอนกอดแน่นอนแล้ว โดยรอบ 8 คน ฝน อารียา ต้อนเอาชนะ ดาฟเน มาร์ติเนซ บาร์เรรา จากเม็กซิโก ไปอีก 23-3 เอาต์สกอร์ยก 3 ทะลุเข้าถึงรอบรองชนะเลิศไปพบ เอลิซาเวตา ราดนินสกายา จากรัสเซีย ซึ่งสูงยาวกว่า ทำให้อารียาเข้าจู่โจมไม่ถนัด ก่อนจะแพ้ไป 7-14 ชวดโอกาสเข้าชิง แต่ก็เพียงพอต่อการได้ตั๋วไปยูธโอลิมปิกเกมส์ 2018 ที่อาร์เจนตินา,หลังการแข่งขัน ฝน อารียา นักเรียนจาก ร.ร.สตรีศรีสุริโยทัย กล่าวว่า รู้สึกเสียดายที่ไม่ได้แชมป์กลับไป เพราะยกแรกโดนนักกีฬารัสเซียเตะล้มค่อนข้างแรงในยกแรก และเกิดเจ็บหลังขึ้นมาทำให้เคลื่อนไหวไม่ได้ตามที่ต้องการ และมีผลต่อเกมการเล่นในรอบตัดเชือกค่อนข้างมาก อย่างไรก็ตามในยูธโอลิมปิกเกมส์จะทำผลงานให้ดีที่สุด เพราะเป็นเป้าหมายในการเล่นเทควันโดในระดับเยาวชนของตัวเอง,ยูธโอลิมปิกเกมส์จะแข่งขันในเดือน ต.ค. ซึ่งเป็นเดือนเกิดด้วย หนูจะไปเอาของขวัญวันเกิดเป็นเหรียญใดเหรียญหนึ่งที่อาร์เจนตินาให้ได้ เหลือเวลาอีก 5 เดือนนับจากนี้จะต้องพยายามพัฒนาตัวเองให้เก่งขึ้นกว่านี้ อารียากล่าว,ส่วนรุ่นไม่เกิน 48 กก.ชาย เมฆ วีรภัทร ไกรฤกษ์ สอนเชิงเอาชนะ แฮปปี้ นีโยมูกาโบ จากระวันดา 29-8 เอาต์สกอร์ยก 2 ผ่านเข้าไปรอบ 16 คนเจอ ดิมิทรี ชีสโก จากรัสเซีย ซึ่งแกร่งและได้เปรียบส่วนสูง ก่อนแพ้ไป 15-27 และรุ่นไม่เกิน 73 กก.ชาย ทีม นุชิต รักญาติ ต้านความแข็งแกร่งของ อาลี เอสเควาเรียน จากอิหร่านไม่ไหว พ่ายไป 22-33 คะแนน,ด้าน โค้ชเช เช ยอง ซอก หัวหน้าผู้ฝึกสอน กล่าวว่า เสียดายที่นักกีฬาชาย 2 รุ่นเจอของแข็งอย่างรัสเซีย และอิหร่านก่อนตั้งแต่รอบแรกๆ แต่ก็พอใจที่เราได้มา 1 โควตาแล้วจากอารียา ส่วนเป้าหมาย 2 โควตายูธโอลิมปิกนั้นเชื่อว่าเราจะทำได้แน่นอน เพราะยังเหลืออีกถึง 3 รุ่น และเด็กไทยก็สามารถสู้ได้.
แม้ตัดเชือกแพ้รัสเซียชวดเข้าชิง ฝน อารียา ไชยชนะ จอมเตะสาวดาวรุ่งทีมชาติไทย รุ่น 49 กก.หญิง ประเดิมคว้าตั๋วไปยูธโอลิมปิกเกมส์ 2018 เดือน ต.ค.นี้ ที่อาร์เจนตินาได้สำเร็จ
ยูธโอลิมปิกเกมส์,เทควันโด,อารียา ไชยชนะ,โค้ชเช,เช ยอง ซอก